Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 288

6. évfolyam Célok és feladatok Beszédkészség, szóbeli szövegek alkotása és megértése Egyszerű, érthető, pontos, hatékony közlések megfogalmazása a különféle kommunikációs helyzetekben (beszélgetés, véleménynyilvánítás, vita stb.). A kommunikáció céljának fölismerése, és annak megfelelő, nyelvileg is változatos, igényes üzenet megfogalmazása. A témának és a beszédhelyzetnek megfelelő vélemény megfogalmazása és megvédése. Mások véleményének figyelmes meghallgatása, a többszereplős helyzetek megértése. A különféle szóbeli kommunikációs helyzetekben igyekezzen a tanuló a beszédhelyzethez, a témához, a hallgatósághoz alkalmazkodva megfogalmazni üzenetét. Legyen képes a saját vagy más üzenetének rövid szóbeli összefoglalására. Mások számára is érthető, nyelvileg igényes és helyes beszéd, megfelelő artikuláció, beszédtempó, hangsúly, hangmagasság, hangerő, hanglejtés és szünettartás alkalmazása. A testbeszéd és a mondandó kifejező összehangolása. Mások testbeszédének, arcjátékának megfigyelése, értelmezése a kommunikációs üzenetben. Rövid terjedelmű memoriterszövegek (versek, rövid prózarészletek) kifejező elmondása. Olvasás, írott szöveg megértése Megfelelő tempójú hangos, kifejező és értelmező olvasás. Tájékozódás a tankönyvi szövegben: a tagolás, a betűtípusok, a betűméretek, a szöveg képének megfelelő értelmezése. A szövegben kifejtett információk visszakeresése, értelmezése. Rövidebb (min. 200-300 szavas) és egy-egy hosszabb terjedelmű szépirodalmi, ismeretterjesztő és dokumentumszövegek önálló feldolgozása vázlatírással, lényegkiemeléssel, összefoglalással. Információ-visszakeresés a szövegből kérdések, feladatok alapján. Vélemény szóbeli megfogalmazása a szöveg tartalmával kapcsolatban. Írásbeli szövegek alkotása, íráskép, helyesírás Rövidebb szövegek alkotása különböző szövegtípusokban és műfajokban (pl. rövid leírás, kisebb elbeszélés, néhány soros jellemzés, magánlevél) személyes és olvasmányélmények, filmélmények alapján. Kreativitás és a műfaji sajátosságok figyelembevételének harmóniája a fogalmazásokban. Nyelvtani, helyesírási, nyelvhelyességi ismeretek alkalmazása a fogalmazásokban, írásbeli szövegekben. 2009/72. szám Az önkifejezés képessége, kreativitás különböző műfajokban (szövegek átírása, olvasott művekhez különböző befejezések készítése, a történet folytatása, rímes játékok stb.). Gondolatok, vélemények, érzelmek, képzetek kifejezése különböző nézőpontokból rövidebb fogalmazások formájában. Az anyaggyűjtés és -elrendezés alapjainak megismerése, anyaggyűjtés a gyermekek számára készült lexikonokból, kézikönyvekből tanári irányítással, csoportosan és önállóan. A tanulási képesség fejlesztése Az önálló feladatvégzés egyes lépéseinek megtapasztalása, gyakorlása (könyvkölcsönzés, a könyvtárhasználat alapjai, a sajtótermékek és szerkezeti felépítésük jellemzőinek megismerése). Önálló ismeretszerzés megtapasztalása, gyakorlása (pl. könyvek keresése megadott témához egyénileg, csoportosan). Tapasztalatgyűjtés különböző információhordozók (könyvek, újságok, folyóiratok, elektronikus adathordozók stb.) működéséről, használatáról. Vázlat felhasználása különböző témájú, műfajú szövegek megértéséhez, megfogalmazásához. A jegyzetelés alapvető technikájának megismerése és alkalmazása az anyaggyűjtés során. Az összefoglalás sajátosságainak és szerepének megtapasztalása, megértése. Anyanyelvi kultúra, ismeretek az anyanyelvről A mai magyar nyelv árnyalt és igényes használatához szükséges nyelvtani ismeretek elsajátítása. A nyelvi egységek közötti egyszerűbb összefüggések felismerése (rendszerszerű összefüggések felfedezése a szavak között, a szavakat alkotó szóelemek között). Ismerkedés az egynyelvű szótárak, diákoknak szánt kézikönyvek használatával. A diákok írásbeli és szóbeli szövegalkotásához kötődő alapvető nyelvhelyességi tudnivalók megbeszélése és alkalmazása a beszéd és a helyesírás terén. A helyesírás további alapvető szabályainak a megismerése és alkalmazása (tulajdonnevek helyesírása stb.). A megismert helyesírási kézikönyvek megfelelő alkalmazása a szövegalkotáskor. Javítás önállóan és tanári segítséggel. Annak felismerése, hogy a magyar nyelv ismerete miben segíti, miben nehezíti az idegen nyelv elsajátítását. Irodalmi kultúra, irodalmi művek értelmezése Az irodalomolvasói, befogadói tapasztalatok gazdagítása, elmélyítése. Művek olvasása és feldolgozása a magyar és világirodalom különböző korszakaiból. A fogékonyság fejlesztése az irodalom sajátos kifejezésformáinak felismerésében és értelmezésében. Az ítélőképesség, az erkölcsi, esztétikai és történeti érzék fejlesztése Az önálló gondolkodási képesség fejlesztése, törekvés a kulturált önkifejezésre. A konfliktuskezelés és az önálló ismeretszerzés alapvető technikáinak az ismerete. Rövid, néhány mondatos vélemény megfogalmazása az élmények és az olvasmányok tartalmáról, hatásáról. Aktív részvétel a tanulócsoportban folyó beszélgetésben. Mások véleményének türelmes meghallgatása, megértése, a saját álláspont kialakítása és megfogalmazása. A vélemények különbözőségének elfogadása, az empátia gyakorlása. Javasolt óraszámok Tematikai egységek A B Beszédművelés Szóbeli szövegek megértése és alkotása Írott szövegek megértése és alkotása Íráskép és helyesírás A tanulási képesség fejlesztése Anyanyelvi kultúra, ismeretek az anyanyelvről Irodalmi kultúra, irodalmi művek értelmezése (1) Irodalmi kultúra, irodalmi művek értelmezése (2) Irodalmi kultúra, irodalmi művek értelmezése (3) Irodalmi kultúra, irodalmi művek értelmezése (4) Az ítélőképesség, az erkölcsi, esztétikai és történeti érzék fejlesztése Ismétlés, gyakorlás, összefoglalás Összesen: 2009/72. szám

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes